MUTUAL FUNDS
రూ.1.5 లక్షల కోట్ల అదనపు పెట్టుబడులు
ముంబై, నవంబరు 20: నోట్లరద్దుప్రభావంతో మ్యూచువల్‌ ఫండ్స్‌ రంగంలోకి ఎక్కువగా పెట్టుబడులు వస్తాయన్న అంచనాలు ఎక్కు వ ఉన్నాయి. సుమారుగా రూ.1.5లక్షలకోట్ల పెట్టుబడులు రావ చ్చన్న ధీమా వ్యక్తం అవుతోంది. రిటైల్‌, సంపన్నవర్గాల ఇన్వెస్టర్ల నుంచే ఎక్కువ ఈ పెట్టుబడులు వస్తాయని చెపుతున్నారు. తాజా గా ప్రభుత్వం చేపట్టిన పెద్దనోట్ల చెలామణి రద్దువల్ల ద్రవ్యోల్బణం సడలుతుందని, ప్రభుత్వ ఆర్థిక పటిష్టత కొంత మెరుగుపడుతుం దని, అలాగే వడ్డీరేట్లు సడలించేందుకు మరింత అవకాశం ఉం టుందని ఫండ్‌ ఇన్వెస్టర్ల అంచనాలు జోరుగా ఉన్నాయి. వీటన్నిం టి ఫలితంగా రానున్నరోజుల్లోనే మ్యూచువల్‌ఫండ్స్‌ పెట్టుబడు ల్లోనికి ఇన్వెస్టర్ల భాగస్వామ్యం మరింతగా పెరుగుతుందని ఫండ్‌ రంగ నిపుణులు చెపుతున్నారు. రెండు, మూడు త్రైమాసికాల సర్దుబాట్ల తర్వాత ఈక్విటీ మార్కెట్లలో మరింత బుల్‌రన్‌ పెరుగు తుందని మ్యూచువల్‌ఫండ్స్‌ మరింతగా లాభాల్లో నడుస్తాయని, సెంటిమెంట్‌ ఇందుకు దోహదంచేస్తుందని, రియల్‌ ఎస్టేట్‌, బంగారం రంగాల్లో పెట్టుబడులపరంగా సెంటిమెంట్‌ సడలు తుందని అంచనాలున్నాయి.
వచ్చే మూడేళ్లలో మ్యూచువల్‌ ఫండ్‌ రంగం రెట్టింపు అవుతుందని, పటిష్టమైన పనితీరు, మరింతగా ఇన్వెస్టర్ల రాకతో ఫండ్‌రంగం వృద్ధి రెట్టింపు అవుతుందని అసెట్‌ మేనేజ్‌మెంట్‌ కంపెనీలు చెపుతున్నాయి. ప్రభుత్వం ప్రస్తుత రూ.500, రూ.1000 నోట్ల చెలామణి రద్దుచేసి నల్లధనం కట్టడి కార్యాచరణ షురూ చేయడం వల్ల ఫండ్‌ మార్కెట్‌కు నిధులు మరింతగా మళ్లినట్లు అంచనాలు వేస్తున్నారు. ఇక మార్కెట్‌ ఆధారిత ద్రవ్యోల్బణ గణాంకాలు, మ్యూవల్‌ఫండ్స్‌ పెట్టుబడులు వంటివి ఇకపై నగదు కంటే బంగారం, రియల్‌ఎస్టేట్‌ రంగాల్లో మరింత కనిపిస్తుందని అంచనా. మొత్తం ఆర్థికవ్యవస్థ పొదుపు లో కరెన్సీ నోట్లు తొమ్మిదిశాతం వరకూ ఉన్నాయి. క్యాపిటల్‌ మార్కెట్ల స్థిరాస్తులు ఆరుశాతంగా ఉన్నాయి. రియల్‌ఎస్టేట్‌, బంగారం వంటి రంగాల్లో నగదు పెట్టుబడులు పెరగడం ద్వారా క్యాపిటల్‌మార్కెట్‌ ఆస్తులు అనుకోకుండానే పెరుగుతాయని బ్రోక రేజి సంస్థలు చెపుతున్నాయి.
నోట్లరద్దు తక్షణప్రభావం నగదు నిల్వలరాకపై ఉంటుందని, బ్యాంకులకు డిపాజిట్ల రూపంలో పాతనోట్లు ఇబ్బడిముబ్బడిగా వచ్చిపడుతుండటంవల్ల వాటిని తక్ష ణమే పెట్టుబడులకు వినియోగించే అవకాశం ఉంటుందని, లిక్విడ్‌ ఫండ్స్‌ పెట్టుబడులకు అనుకూలంగా ఉంటుందని, అయితే ఇది తక్షణ తాత్కాలిక పెట్టుబడి మాత్రమేనని ఏసమయంలోనయినా మార్చుకునే అవకాశం ఉంటుందని మరికొందరు చెపుతున్నారు. బ్యాంకుల్లో డిపాజిట్‌ విలువలు మార్చి 2015నాటికి 50.6 లక్షల కోట్లవరకూ ఉన్నాయి. ఇక రిటైల్‌, సంపన్నవర్గాల ఇన్వెస్టర్ల పెటు బడులు మ్యూచువల్‌ఫండ్స్‌రంగంలో 7.5లక్షల కోట్ల వరకూ ఉన్నాయి. అంటే బ్యాంకు డిపాజిట్లలో 15శాతంగా ఉన్నట్లు అంచనా. నోట్లరద్దు వల్ల బ్యాంకులకు వచ్చిన మొత్తం సుమారు 8 నుంచి 12లక్షల కోట్లవరకూ ఉంటుందని అంచనా. 15శాతం మ్యూచువల్‌ఫండ్స్‌ వాటాఉందని అంచనావేసినా రిటైల్‌, సంప న్నవర్గాలఫండ్‌ ఇన్వెస్టర్ల పెట్టుబడులు ఒకటినుంచి 1.5 లక్షలకోట్ల వరకూ ఉంటుందని కొందరు ఫండ్‌మేనేజర్లు చెపుతున్నారు. ప్రభుత్వం చేపట్టిన నోట్లరద్దు ఫండ్‌రంగానికి ఎంతో కలిసొస్తుంద ని కొందరు అంచనావేస్తున్నారు.
ఎందుకంటే ఇన్వెస్టర్లు భద్రతా పూర్వకమైన మార్గాలుగా ఇకపై ఫండ్స్‌రంగాన్ని ఎంచుకుంటారని సంపదవృద్ధికి ఎంఎఫ్‌రంగానికి మళ్లుతారని కొందరి అభిప్రా యంగా ఉంది భారత్‌లోని మ్యూచువల్‌ఫండ్‌ రంగంలో నిర్వహణ ఆస్తులు మొత్తంగాచూస్తే రూ.16.3లక్షలకోట్లుగా ఉన్నాయి. 2016 అక్టోబరునాటికి 20 లక్షల కోట్ల స్థాయిని దాటింది. మరింత గా పెరిగే అవకాశం ఉంటుందని, డిజిటల్‌ ఆర్థికవ్యవస్థవైపు పరు గులు తీస్తున్నందున పెట్టుబడులు మరింతగా వస్తాయన్న అంచనా లున్నాయి. నోట్లరద్దుకారణంగా భారత్‌లోని స్టాక్‌మార్కెట్లకు నిర్మాణా త్మక పెట్టుబడి మార్గాల్లో భారీ పెట్టుబడులు వస్తాయని, ఆర్థిక వ్యవ స్థ మరింత పరిపుష్టం అవుతుందని, అందువల్లనే రానున్నకాలంలో మ్యూచువల్‌ఫండ్‌రంగం రూ.20లక్షల కోట్ల టర్నోవర్‌కు చేరుతుందని ఫండ్‌ సంస్థల అధిపతులు వేస్తున్న అంచనాల్లో వాస్తవం లేకపోలేదు.